CELEX: 52022PC0062
Language: lt
Date: 2022-02-16
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Minamatos konvencijos dėl gyvsidabrio šalių konferencijos ketvirtojo susitikimo antroje dalyje, dėl sprendimo, kuriuo pagal tos konvencijos 11 straipsnio 2 dalį nustatomos su gyvsidabrio atliekomis susijusios slenkstinės vertės, priėmimo

EUROPOS
                              KOMISIJA

                                                         Briuselis, 2022 02 16
                                                         COM(2022) 62 final

                                                         2022/0042 (NLE)

                                            Pasiūlymas

                                   TARYBOS SPRENDIMAS

          dėl pozicijos, kurios Europos Sąjungos vardu turi būti laikomasi Minamatos
     konvencijos dėl gyvsidabrio šalių konferencijos ketvirtojo susitikimo antroje dalyje, dėl
     sprendimo, kuriuo pagal tos konvencijos 11 straipsnio 2 dalį nustatomos su gyvsidabrio
                         atliekomis susijusios slenkstinės vertės, priėmimo

LT                                                                                               LT
 ---pagebreak---                                      AIŠKINAMASIS MEMORANDUMAS

     1.          PASIŪLYMO DALYKAS
     Šis pasiūlymas yra susijęs su sprendimu, kuriuo nustatoma pozicija, kurios Sąjungos vardu
     turi būti laikomasi Minamatos konvencijos dėl gyvsidabrio šalių konferencijos ketvirtojo
     susitikimo antroje dalyje (COP4.2), dėl numatomo priimti sprendimo, kuriuo nustatomos tos
     konvencijos 11 straipsnio 2 dalyje nurodytoms gyvsidabriu ar gyvsidabrio junginiais
     užterštoms atliekoms (toliau – gyvsidabriu užterštos atliekos) taikomos slenkstinės vertės.

     2.          PASIŪLYMO APLINKYBĖS
     2.1.        Minamatos konvencija dėl gyvsidabrio
     Minamatos konvencija dėl gyvsidabrio (toliau – Susitarimas) yra pagrindinė tarptautinė
     teisinė sistema, kuria siekiama apsaugoti žmonių sveikatą ir aplinką nuo gyvsidabrio ir
     gyvsidabrio junginių, dėl žmogaus veiklos išmetamų į orą ir išleidžiamų į vandenį bei žemę.
     Ji apima visą gyvsidabrio gyvavimo ciklą nuo pirminės gyvsidabrio kasybos iki gyvsidabrio
     atliekų šalinimo. Susitarimas įsigaliojo 2017 m. rugpjūčio 16 d. Europos Sąjunga ir visos jos
     valstybės narės yra Susitarimo šalys1.
     Susitarimo 11 straipsnio 2 dalyje nustatyta, kad tame susitarime gyvsidabrio atliekomis
     laikomos cheminės medžiagos arba objektai: a) kurie sudaryti iš gyvsidabrio arba gyvsidabrio
     junginių, b) kuriuose yra gyvsidabrio arba gyvsidabrio junginių arba c) kurie užteršti
     gyvsidabriu arba gyvsidabrio junginiais tokiu mastu, kad viršijamos Šalių konferencijos
     apibrėžtos slenkstinės vertės, ir kurie yra šalinami, kuriuos ketinama šalinti arba kurie turi būti
     šalinami vadovaujantis nacionalinės teisės arba Susitarimo nuostatomis. Šioje nuostatoje taip
     pat nurodyta, kad ši gyvsidabrio atliekų apibrėžtis neapima kasybos, išskyrus pirminę
     gyvsidabrio gavybą, metu susidarančių atliekų (nuodangų, uolienų atliekų ir atsijų), nebent
     gyvsidabrio kiekis jose yra didesnis nei Šalių konferencijos nustatytos slenkstinės vertės.
     Susitarimo 11 straipsnio 3 dalyje nurodyta, kad atliekos, atitinkančios 11 straipsnio 2 dalyje
     pateiktą gyvsidabrio atliekų apibrėžtį, turi būti tvarkomos aplinkai saugiu būdu.
     COP trečiajame susitikime (2019 m. lapkričio 25–29 d.) priimtas Sprendimas MC-3/52,
     kuriame nustatyta, kad:

     viena vertus, visos atliekos, kurias sudaro gyvsidabris arba jo junginiai arba kurių sudėtyje yra
     gyvsidabrio ar jo junginių, atitinka Susitarimo 11 straipsnio 2 dalyje pateikta „gyvsidabrio
     atliekų“ apibrėžtį, neatsižvelgiant į jose esantį gyvsidabrio ar jo junginių kiekį. Kalnakasybos,
     išskyrus pirminę gyvsidabrio gavybą, nuodangoms ir uolienų atliekoms slenkstinių verčių
     nustatyti nereikia, o tai reiškia, kad jos patenka į Susitarimo 11 straipsnio taikymo sritį.
     Kita vertus, kadangi dėl gyvsidabriu ar gyvsidabrio junginiais užterštų atliekų (toliau –
     gyvsidabriu užterštos atliekos), įskaitant kasybos, bet ne priminės gyvsidabrio gavybos, atsijas

     1
            2017 m. gegužės 11 d. Tarybos sprendimas (ES) 2017/939 dėl Minamatos konvencijos dėl gyvsidabrio
            sudarymo Europos Sąjungos vardu (OL L 142, 2017 6 2, p. 4).
     2
            Decision MC-3/5 Mercury waste thresholds, „Report of the Conference of the Parties to the Minamata
            Convention on Mercury on the work of its third meeting“ („Su gyvsidabrio atliekomis susijusios slenkstinės
            vertės, Minamatos konvencijos dėl gyvsidabrio šalių konferencijos antrojo posėdžio veiklos ataskaita“),
            UNEP/MC/COP.3/23,               2020 01 07,               skelbiamas             šiuo              adresu
            https://www.mercuryconvention.org/sites/default/files/documents/final_report/UNEP-MC-COP-3-23-
            Report-EN.pdf

LT                                                           1                                                           LT
 ---pagebreak---      (toliau – kasybos atsijos), Šalims susitarti nepavyko, per antrąjį COP susitikimą (2018 m.
     lapkričio 19–23 d.) įsteigta techninė ekspertų grupė laikotarpiu tarp sesijų prieš ketvirtąjį
     susitikimą turi tęsti diskusijas dėl taikytinų slenkstinių verčių.
     2.2.        Šalių konferencija
     Susitarimo šalių konferencija (toliau – COP) atlieka Susitarime jai pavestas funkcijas ir tuo
     tikslu svarsto ir, inter alia, imasi visų papildomų veiksmų, kurių gali prireikti siekiant
     Susitarimo tikslų, įskaitant atitinkamų rekomendacijų priėmimą.
     Pagal Susitarimo 28 straipsnį ir Sprendimą MC-1/1 dėl darbo tvarkos taisyklių, kurį COP
     priėmė per savo pirmąjį susitikimą (2017 m. rugsėjo 24–29 d.), kiekviena Šalis turi po vieną
     balsą. Tačiau Sąjunga, kaip regioninė ekonominės integracijos organizacija, kai sprendžiami
     jos kompetencijai priskirti klausimai, savo teisę balsuoti įgyvendina turėdama tiek balsų, kiek
     yra jos valstybių narių, kurios yra Susitarimo šalys. Sąjunga neturi teisės balsuoti, jei kuri nors
     jos valstybė narė pasinaudoja savo teise balsuoti, ir atvirkščiai.
     2.3.        Numatomas Šalių konferencijos aktas
     Ekspertams atlikus pirmiau minėtą darbą tarp sesijų, Konvencijos sekretoriatas parengė
     specialią ataskaitą, į kurią įtrauktas COP sprendimo dėl gyvsidabrio atliekų slenkstinių verčių
     projektas, numatomas svarstyti ir galbūt priimti COP4.2 (toliau – numatomas aktas)3.

     Numatomu aktu bus nustatytos slenkstinės vertės ir pagal jas bus galima nustatyti, kurioms
     gyvsidabriu užterštoms atliekoms taikomas Susitarimo 11 straipsnis. Atitinkamai
     numatomame akte bus išsamiau apibrėžta su atliekomis susijusių Susitarimo nuostatų, visų
     pirma jo 11 straipsnio 3 dalies dėl pareigos atitinkamas gyvsidabrio atliekas apdoroti aplinkai
     saugiu būdu, taikymo sritis.

     3.          POZICIJA, KURIOS TURI BŪTI LAIKOMASI SĄJUNGOS VARDU
     Siūloma pozicija, kurios Sąjungos vardu turi būti laikomasi, yra pritarti, kad ketvirtojo COP
     susitikimo antroje dalyje būtų priimtas numatomas aktas, atitinkantis ES acquis.

     Iš tiesų, nors numatomas aktas papildys Sprendimą MC-3/5 tuo, kad jis bus taikomas kitos
     kategorijos gyvsidabrio atliekoms, t. y. gyvsidabriu užterštoms atliekoms, ši siūloma pozicija
     visiškai atitinka rengiantis COP.3 priimtą ES poziciją, kuri buvo labai svarbi rengiant šį
     sprendimą ir kurioje jau aptartas tokioms atliekoms taikomos slenkstinės vertės klausimas4.

     Gyvsidabrio atliekos reglamentuojamos ES lygmeniu, būtent 2017 m. gegužės 17 d. Europos
     Parlamento ir Tarybos reglamentu (ES) 2017/852 dėl gyvsidabrio, kuriuo panaikinamas
     Reglamentas (EB) Nr. 1102/20085, 2008 m. lapkričio 19 d. Europos Parlamento ir Tarybos
     direktyva 2008/98/EB dėl atliekų6, 2006 m. kovo 15 d. Europos Parlamento ir Tarybos
     direktyva 2006/21/EB dėl kasybos pramonės atliekų tvarkymo, iš dalies keičiančia Direktyvą

     3
            UNEP/MC/COP.4/8
     4
            Žr. 2019 m. lapkričio 21 d. Tarybos sprendimą (ES) 2019/2119 dėl pozicijos, kurios Europos Sąjungos
            vardu turi būti laikomasi trečiajame Minamatos konvencijos dėl gyvsidabrio šalių konferencijos susitikime
            dėl sprendimo, kuriuo nustatomos su gyvsidabrio atliekomis susijusios slenkstinės vertės, priėmimo, kaip
            nurodyta tos konvencijos 11 straipsnio 2 dalyje (OL L 3210, 2019 12 11, p. 117).
     5
            OL L 137, 2017 5 24, p. 1.
     6
            OL L 312, 2008 11 22, p. 3.

LT                                                           2                                                          LT
 ---pagebreak---      2004/35/EB7, ir 2000 m. gegužės 3 d. Komisijos sprendimu 2000/532/EB, keičiančiu
     Sprendimą 94/3/EB, nustatantį atliekų sąrašą pagal Tarybos direktyvos 75/442/EEB dėl
     atliekų 1 straipsnio a dalį, ir Tarybos sprendimą 94/904/EB, nustatantį pavojingų atliekų
     sąrašą pagal Tarybos direktyvos 91/689/EEB dėl pavojingų medžiagų 1 straipsnio 4 dalį8.

     Atliekų srities ES teisės aktai grindžiami Direktyvos 2008/98/EB 13 ir 17 straipsniuose
     nustatytu pagrindiniu įpareigojimu, pagal kurį valstybės narės privalo imtis būtinų priemonių,
     kad užtikrintų, jog atliekos būtų tvarkomos nekeliant pavojaus žmonių sveikatai ir nekenkiant
     aplinkai. Šiomis nuostatomis įgyvendinamas Susitarimo 11 straipsnio 3 dalyje nustatytas
     įpareigojimas tvarkyti atliekas aplinkai saugiu būdu.

     Iš tiesų, nors ES įnašas rengiant Susitarimą, įskaitant jo nuostatas dėl gyvsidabrio atliekų,
     buvo labai svarbus ir nors ES ekspertai reikšmingai prisidėjo prie pirmiau minėtų tarp sesijų
     vykusių ekspertų diskusijų, atliekų srities ES acquis nuostatos yra griežtesnės nei Susitarimo
     11 straipsnis, nes visos šioje nuostatoje minimos gyvsidabrio atliekos yra reglamentuojamos
     ES lygmeniu ir turi būti tvarkomos aplinkai saugiu būdu, neatsižvelgiant į jose esantį
     gyvsidabrio ar gyvsidabrio junginių kiekį.

     Sąjungos pozicija būtina todėl, kad, priėmus numatomą aktą, Susitarimo šalys turi jį
     įgyvendinti.

     4.         TEISINIS PAGRINDAS
     4.1.       Procedūrinis teisinis pagrindas
     4.1.1.     Principai
     Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai,
     kuriais „nustatomos pozicijos, kurios Sąjungos vardu priimamos susitarimu įsteigtame organe,
     kai tam organui reikia priimti teisinę galią turinčius aktus, išskyrus aktus, papildančius arba
     pakeičiančius susitarimo institucinę struktūrą“.
     Sąvoka „teisinę galią turintys aktai“ apima aktus, turinčius teisinę galią pagal aptariamą
     organą reglamentuojančias tarptautinės teisės normas. Ji taip pat apima priemones, kurios nėra
     privalomos pagal tarptautinę teisę, tačiau „gali stipriai paveikti Sąjungos teisės akto leidėjo
     priimamų teisės aktų [...] turinį“9.
     4.1.2.     Taikymas aptariamuoju atveju
     COP yra įsteigta susitarimu, būtent Minamatos konvencija dėl gyvsidabrio.
     Numatomas aktas, kurį COP raginama priimti, yra teisinę galią turintis aktas, nes Susitarimo
     šalys turi imtis priemonių, kad užtikrintų jo įgyvendinimą ir laikymąsi.
     Numatomu aktu Susitarimo institucinė struktūra nepapildoma ir nekeičiama.
     Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

     7
            OL L 102, 2006 4 11, p. 15.
     8
            OL L 226, 2000 9 6, p. 3.
     9
            2014 m. spalio 7 d. Teisingumo Teismo sprendimas, Vokietijos Federacinė Respublika prieš Europos
            Sąjungos Tarybą, C-399/12, ECLI:EU:C:2014:2258, 61–64 punktai.

LT                                                       3                                                     LT
 ---pagebreak---      4.2.     Materialinis teisinis pagrindas
     4.2.1.   Principai
     Sprendimo pagal SESV 218 straipsnio 9 dalį materialinis teisinis pagrindas pirmiausia
     priklauso nuo numatomo akto, dėl kurio Sąjungos vardu nustatoma pozicija, tikslo ir turinio.
     Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų
     ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra
     tik papildomi, sprendimas pagal SESV 218 straipsnio 9 dalį turi būti grindžiamas tik vienu
     materialiniu teisiniu pagrindu – tuo, kurio reikalauja pagrindinis ar svarbesnis tikslas arba
     dalis.
     4.2.2.   Taikymas aptariamuoju atveju
     Pagrindinis numatomo akto tikslas ir turinys yra susiję su aplinka.
     Todėl siūlomo sprendimo materialinis teisinis pagrindas yra SESV 192 straipsnio 1 dalis.
     4.3.     Išvada
     Siūlomo sprendimo teisinis pagrindas turėtų būti SESV 192 straipsnio 1 dalis kartu su SESV
     218 straipsnio 9 dalimi.

LT                                                   4                                                     LT
 ---pagebreak---                                                                  2022/0042 (NLE)

                                                   Pasiūlymas

                                         TARYBOS SPRENDIMAS

           dėl pozicijos, kurios Europos Sąjungos vardu turi būti laikomasi Minamatos
      konvencijos dėl gyvsidabrio šalių konferencijos ketvirtojo susitikimo antroje dalyje, dėl
      sprendimo, kuriuo pagal tos konvencijos 11 straipsnio 2 dalį nustatomos su gyvsidabrio
                          atliekomis susijusios slenkstinės vertės, priėmimo

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu
     su 218 straipsnio 9 dalimi,
     atsižvelgdama į Europos Komisijos pasiūlymą,
     kadangi:
     (1)    Minamatos konvencija dėl gyvsidabrio10 (toliau – Susitarimas) buvo Sąjungos
            sudaryta Tarybos sprendimu (ES) 2017/93911 ir įsigaliojo 2017 m. rugpjūčio 16 d.;
     (2)    pagal Sprendimą MC-1/1 dėl darbo tvarkos taisyklių, kurį Susitarimo šalių
            konferencija (toliau – Šalių konferencija) priėmė per pirmąjį susitikimą, Šalys turi dėti
            visas pastangas, kad visais esminiais klausimais susitartų bendru sutarimu;
     (3)    2019 m. lapkričio 25–29 d. įvykusiame trečiajame Susitarimo šalių konferencijos
            susitikime buvo priimtas Sprendimas MC-3/512, kuriuo nustatytos Susitarimo 11
            straipsnio 2 dalyje nurodytoms atliekoms, kurios sudarytos iš gyvsidabrio ar
            gyvsidabrio junginių arba kurių sudėtyje yra gyvsidabrio ar gyvsidabrio junginių,
            taikomos slenkstinės vertės, ir reikalaujama, kad 2018 m. lapkričio 19–23 d. antrajame
            Šalių konferencijos susitikime įsteigta techninė ekspertų grupė nustatytų gyvsidabriu
            ar gyvsidabrio junginiais užterštoms atliekoms (toliau – gyvsidabriu užterštos
            atliekos), įskaitant kasybos, bet ne pirminės gyvsidabrio gavybos, atsijas, taikomas
            slenkstines vertes;
     (4)    2022 m. kovo 21–25 d. vyksiančio Susitarimo šalių konferencijos ketvirtojo susitikimo
            antroje dalyje turėtų būti priimtas sprendimas (toliau – siūlomas sprendimas) dėl
            Susitarimo 11 straipsnio 2 dalyje nurodytų gyvsidabriu užterštų atliekų slenkstinių
            verčių, kuriomis kartu būtų apibrėžta Susitarimo 11 straipsnio taikymo tokioms

     10
            Minamatos         konvencijos     dėl    gyvsidabrio    patvirtinta    kopija   pateikiama      adresu
            https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf
     11
            2017 m. gegužės 11 d. Tarybos sprendimas (ES) 2017/939 dėl Minamatos konvencijos dėl gyvsidabrio
            sudarymo Europos Sąjungos vardu (OL L 142, 2017 6 2, p. 4).
     12
            Decision MC-3/5 Mercury waste thresholds, „Report of the Conference of the Parties to the Minamata
            Convention on Mercury on the work of its third meeting“ („Su gyvsidabrio atliekomis susijusios
            slenkstinės vertės, Minamatos konvencijos dėl gyvsidabrio šalių konferencijos antrojo posėdžio veiklos
            ataskaita“),         UNEP/MC/COP.3/23,           2020 01 07,        skelbiamas       šiuo       adresu
            https://www.mercuryconvention.org/sites/default/files/documents/final_report/UNEP-MC-COP-3-23-
            Report-EN.pdf

LT                                                       5                                                           LT
 ---pagebreak---             atliekoms sritis. Į Susitarimo 11 straipsnio 2 dalies taikymo sritį patenkančioms
            gyvsidabriu užterštoms atliekoms pagal to Susitarimo 11 straipsnio 3 dalį turėtų būti
            taikomas tvarkymo aplinkai saugiu būdu reikalavimas;
     (5)    tikslinga nustatyti poziciją, kurios Sąjungos vardu turi būti laikomasi Šalių
            konferencijoje, kadangi šis siūlomas sprendimas, jeigu jam bus pritarta, turės teisinę
            galią, nes Susitarimo šalys turės imtis priemonių, kad įgyvendintų jį nacionaliniu
            ir (arba) regiono lygmenimis;
     (6)    Sąjunga reikšmingai prisidėjo rengiant su atliekomis susijusias Susitarimo nuostatas,
            taip pat prie Sprendimu MC-3/5 inicijuoto tarp sesijų atliekamo ekspertų darbo, kurio
            rezultatais remiantis vėliau parengtas siūlomas sprendimas; Sąjungos acquis jau
            nustatytas reikalavimas visas Susitarimo 11 straipsnio 2 dalyje nurodytas gyvsidabrio
            atliekas, įskaitant gyvsidabriu užterštas atliekas, tvarkyti nekeliant pavojaus žmonių
            sveikatai ir nekenkiant aplinkai, neatsižvelgiant į jose esantį gyvsidabrio kiekį;
     (7)    Sąjunga turėtų Šalių konferencijos sprendimo priėmimui pritarti tik jei jis atitiktų
            Sąjungos acquis,
     PRIĖMĖ ŠĮ SPRENDIMĄ:

                                             1 straipsnis
     Pozicija, kurios Sąjungos vardu turi būti laikomasi Susitarimo šalių konferencijos ketvirtojo
     susitikimo antroje dalyje, yra pritarti, kad būtų priimtas Sąjungos acquis atitinkantis
     sprendimas dėl gyvsidabriu užterštoms atliekomis taikomų slenkstinių verčių.

                                             2 straipsnis
     Šis sprendimas skirtas Komisijai.

     Priimta Briuselyje

                                                Tarybos vardu
                                                Pirmininkas

LT                                                6                                                  LT